laion/Wikipedia-Exotic huggingface dataset:
Solukhumbu ringkond

Solukhumbu ringkond on 2. järgu haldusüksus Nepalis Koshī provintsis. Asub provintsi läänepoolses loodenurgas. Ringkond piirneb põhjas Tiibetiga, läänes Bāgmatī provintsiga ja idas Sańkhuvāsabhā ringkonnaga. Ringkonna põhjaosas paikneb osa Himaalaja mägedest, sealhulgas Džomolungma (Hiina-Nepali piiril), mille tipp on 8848 meetri kõrgusel merepinnast. Ringkonna põhjaosa hõlmab Sagarmāthā rahvuspark. Ringkond jaguneb halduslikult kaheksaks omavalitsusüksuseks. Ringkonnas räägib nepali keelt emakeelena 36,7%, šerpa 16,7%, tamangi 9,4%, kulungi 9,2% ja teisi keeli 28,0% elanikest. Tenzing Norgay Pasang Lhamu Sherpa National Population and Housing Census 2011 Table 01: Number of households by type of ownership of housing unit, NPHC 2021  Solukhumbu ringkond – pildid, videod ja helifailid Wikimedia Commonsis
Mingma Sherpa

Mingma Sherpa (sündinud 16. juunil 1978 Sańkhuvāsabhā ringkonnas Koshī provintsis) on Nepali šerpa alpinist ja ettevõtja. 20. mail 2011 tõusis ta enda jaoks viimasele seni veel vallutamata kaheksatuhandelise mäe, Himaalajas asuva Kangchenjunga (8586 m) tippu. Sellega sai ta 21. mägironijaks maailmas (ja esimeseks Lõuna-Aasias), kes on tõusnud kõigi (14) üle 8000 meetri kõrguste mägede tippu. Kokku kulus tal 14 tipu vallutamiseks 11 aastat (2000–2011). Tagantjärele (juulis 2022) Eberhard Jurgalski hallatava veebisaidi 8000ers väitel oli Mingma Sherpa 2010. aastal jõudnud vaid Dhaulagiri eeltippu (tähistus WRFS). 29. septembril 2023 tegi Mingma kordustipputõusu Dhaulagiri tippu, seekord tõepoolest peatippu. Veebisait 8000ers.com kandis Mingma Sherpa saidi poolt koostatava kõigi kaheksatuhandeliste tippu jõudnute nn "uude nimistusse". Samal ajal jääb tema nimi figureerima ka ajaloolise, nn "pärandi nimistu" koosseisu. Tal on kolm venda: Chhang Dawa Sherpa (s. 1982), Tashi Lakpa Sherpa (s.1985) ja noorim vendadest Pasang Phurba Sherpa. Koos nad asutasid kommertsoperaatorfirma Seven Summit Treks. Mingma Sherpa on selles ettevõttes Chairman. Mingma Sherpa – the First South Asian to Climb ... the-south-asian.com, jaanuar-märts 2012 14 8K Legacy Table. 8000ers.com Angela Benavides. "The World According to Guinness". explorersweb.com, 26. september 2023 Ascents - Autumn 2023 - Dhaulagiri I. himalayandatabase.com 14 8K Collectors Era Table. 8000ers.com Managing Director. sevensummittreks.com  Mingma Sherpa – pildid, videod ja helifailid Wikimedia Commonsis
Suurpõgenemine 1944 mälestusmärk

Suurpõgenemine 1944 mälestusmärk on Pärnus püstitatud mälestusmärk, mälestamaks 1944. aasta Suurpõgenemise põlvkonda - neile, kes pidi lahkuma oma perest ja kodumaalt ellujäämise nimel, neile, kes sihtkohta ei jõudnud, ning neile, kes jäid ja talusid hirmu ja teadmatust. Mälestusmärk kingiti Pärnu linnale Ülemaailmne Eesti Kesknõukogu (ÜEKN) Suurpõgenemine 1944 toimkonna poolt . Mälestusmärk avati 21.septembril 2024 Pärnu Kesklinna silla juures . Selle autor on Elo Liiv. Mälestusmärgi rajamine sai teoks Suurpõgenemise lapse, ÜEKN SP1944 toimkonna liikme Kristi Vuht Allpere eestvedamisel Pärnu linna maa-alal tänu annetajatele. Annetuste kogumine toimus samuti Kristi Vuht Allpere eestvedamisel. Annetusi aitasid koguda mitmed ÜEKN-i liikmesorganisatsioonid, sealhulgas ERKÜ, EERO Canada ja AESL . Eestis koguti annetusi Tammepuu Eesti Klubi MTÜ abil . Nii said kodueestlased ja väliseestlased, nende järeltulijad ja sõbrad anda oma panuse mälestusmärgi püstitamiseks. Ülekaalukalt toetasid mälestusmärgi rajamist väliseestlased. Paigaldati oma kohale loetletud tunnid enne mälestusmärgi avamist . Suur põgenemine Ülemaailmne Eesti Kesknõukogu kingib Pärnu linnale mälestusmärgi "Suurpõgenemine 1944", Külauudis 20. september 2024 Päikese käes sillerdava jõe ääres avati suurpõgenemise mälestusmärk, Pärnu Postimees 21. september 2024 Annetuste kogumine Tammepuu Eesti Klubi MTÜ andis oma panuse annetuste kogumisel 1944 suurpõgenemise mälestussamba püstitamiseks Pärnus Neljakümne neljandat meenutava mälestusmärgi kohale paigaldamine Rärnu jõe ääres, Külauudised 21. september 2024 ÜEKN ERKÜ EERO Canada AESL Tammepuu Eesti Klubi MTÜ
Sõlik

Sõlik (Omphalina) on šampinjonilaadsete seltsi heinikuliste sugukonda kuuluv seente perekond. Omphalina setipes – mustjas rikenell Omphalina pyxidata – maksasõlik Omphalina subhepatica Sõlik andmebaasis eElurikkus
Gamundia

Gamundia on kandseente hulka kuuluv perekond seeni. Gamundia leucophylla Gamundia striatula Gamundia andmebaasis eElurikkus.
Hubbardi medal

Hubbardi medal (inglise keeles Hubbard Medal) on National Geographic Society kõrgeim autasu uurimisreiside, avastamise ja uurimistöö alase tunnustuse eest. Autasu andmisega tähistatakse enamasti aastatepikkuseid murrangulisi saavutusi konkreetses valdkonnas. Medal on nimetatud National Geographic Society esimese presidendi Gardiner Greene Hubbardi auks. Traditsiooniliselt annab selle värskele laureaadile üle Ameerika Ühendriikide president. Seda auhinda on välja antud alates 1906. aastast ebaregulaarselt. Esimesed laureaadid olid polaaruurijad. Allikas: 1906 – Robert Peary 1907 – Roald Amundsen 1908 – Grove Carl Gilbert 1909 – Robert Bartlett 1910 – Ernest Shackleton 1919 – Vilhjamur Stefansson 1926 – Richard Evelyn Byrd 1927 – Charles Lindbergh 1930 – Roy Chapman Andrews 1931 – Anne Morrow Lindbergh 1934 – Albert W. Stevens 1935 – Orvil Arson Anderson 1935 – Lincoln Ellsworth 1936 – H. H. Arnold 1954 – Briti Everesti mägiekspeditsioon 1954 – Paul Allen Siple 1958 – USA mereväe Antarktika ekspeditsioonid 1959 – Vivian Fuchs 1959 – Mary Leakey 1962 – John Glenn 1962 – Louis Leakey 1962 – Ameerika Everesti mägiekspeditsioon 1963 – Juan T. Trippe 1967 – James Arthur Lovell 1969 – Frank Borman 1969 – William Alison Anders 1969 – Michael Collins 1970 – Neil Armstrong 1970 – Edwin Eugene Aldrin 1970 – Alexander Wetmore 1975 – James E. Webb 1978 – Marie Tharp 1978 – Bruce Charles Heezen 1978 – John W. Young 1981 – Robert L. Crippen 1981 – Gilbert F. White 1994 – Richard Leakey 1994 – Jane Goodall 1995 – Robert Ballard 1996 – Bertrand Piccard 1999 – Brian Jones 1999 – Matthew Henson 2000 – Don Walsh 2010 – Gil Grosvenor 2012 – Jacques Piccard 2013 – Sylvia Earle 2013 – James Cameron 2013 – E. O. Wilson 2015 – George Schaller 2016 – Meave Leakey 2016 – Nainoa Thompson 2017 – Neil deGrasse Tyson 2018 – Peter H. Raven 2020 – Katherine Johnson 2021 – Enric Sala 2022 – Thomas Lovejoy Hubbard Medal. nationalgeographic.org  Hubbardi medal – pildid, videod ja helifailid Wikimedia Commonsis
Mingma Gyabu Sherpa

Mingma Gyabu Sherpa, ka Mingma David (sündinud 16. mail 1989 Tāplejuńgi ringkonnas Koshī provintsis) on Nepali alpinist ja mägipäästja. Kui 2019. aastal Nirmal Purja tõusis kõigi üle 8000 meetri kõrguste mägede tippu, ronis Mingma Gyabu Sherpa temaga kaasa ja tõusis üheksa kaheksatuhandelise tippu (viimane tipp oli 29. oktoobril 2019 Xixabangma). Koos varem ronitud kaheksatuhandelistega (alates 2010. aastast) oli Xixabangma tipputõus arvult 14. Meedia teatas, et ta on noorim (30-aastane) kõigi (14) kaheksatuhandeliste tippu roninutest. 16. jaanuaril 2021 tõusis Mingma Gyabu Sherpa koos üheksa teise Nepali mägironijaga (nende seas Mingma G ja Nirmal Purja) esimestena maailmas talvisel hooajal kaheksatuhandelise K2 (8611 m) tippu. Eberhard Jurgalski hallatava veebisaidi 8000ers väitel oli Mingma Gyabu Sherpa 2019. aastal jõudnud vaid Dhaulagiri eeltippu (tähistus WRFS). Seetõttu loeb Jurgalski meeskond, et Mingma Gyabu Sherpa on tõusnud vaid 13 kaheksatuhandelise tippu. Youngest person to climb first 14 peaks (male). guinnessworldrecords.com Angela Benavides. "Top 10 Expeditions of 2021: #2: The First Winter Ascent of K2". explorersweb.com, 30. detsember 2021 14 8K Transition Table. 8000ers.com  Mingma Gyabu Sherpa – pildid, videod ja helifailid Wikimedia Commonsis
India asjade riigisekretär

India asjade riigisekretär (inglise keeles His/Her Majesty's Principal Secretary of State for India) oli Suurbritannia valitsusse kuuluv ametnik, kes juhtis India Ametit (India Office) ning vastutas Briti India valduste valitsemise eest (sh Aden, Birma ja Pärsia lahe valdused). Ametikoht loodi 1858. aastal, kui Briti Ida-India Kompanii võim Bengalis lõppes ja India (v.a pooliseseisvad India vürstiriigid) läksid otse Londoni kontrolli alla. Sellega algas ametlikult ka Briti impeeriumi võim India poolsaarel. India asjade riigisekretäri ametikohta reformiti 1937. aastal: Birma ja Adeni asjad viidi uue Birma Ameti (Burma Office) haldusalasse, kuid nii India kui Birma Ametit juhtis sama riigisekretär. India Amet ja India asjade riigisekretäri institutsioon likvideeriti kui India ja Pakistan 1947. aastal iseseisvusid. Birma iseseisvus 1948. aasta alguses. St. John, Ian. "Writing to the Defence of Empire: Winston Churchill’s Press Campaign against Constitutional Reform in India, 1929–1935". In: C. Kaul, (ed) Media and the British Empire (Palgrave Macmillan, 2003) pp. 104–124. Williams, Donovan. "The Council of India and the relationship between the home and supreme governments, 1858-1870." English Historical Review 81.318 (1966): 56–73.
Lie de vin

Lie de vin ehk veinipäravärvus on prantsuskeelsetes tekstides esinev värvinimetus, mis tähistab lillakaspunast värvitooni ja mille varjundit võrreldakse punase veini pudelite põhjas leiduva sademe värvusega. Värvinimetust kasutatakse eelkõige moevaldkonnas, aga ka sisekujunduses. Värvus seostub magususega, haiglusega, kaduvusega. Veinisade klaasi põhjas Merlot' veinipära käärimisanumas Martial & Armandi moemaja päevakleit 1932. aastast Nööp kuldsete tähtedega, Musée Carnavalet, Histoire de Paris Lehvik, 19. saj. algus. Veinipära värvi on poolte lamellide kaunistatud ülaotsad Lehvik, 19. saj. algus. Veinipära värvi on poolte lamellide allnurgad Prantsuskeelne värvinimetuste portaali pourpre.com järgi on lie de vin suhteliselt kitsas toonivahemik tume-karmiinpunasest ligikaudu granaatpunaseni                          Teine prantsuskeelsete värvinimetuste portaal code.couleur annab tooni vasteks veidi amarandipunast meenutava tooni      . ISCC-NBS-i värvisõnaraamatu "Color: Universal Language and Dictionary of Names" järgi on veinipäravärvus (Wine Lees) kas tumepunane     , sügav punakaspruun      või tume punakaspruun      , Claret Lees on tume lillakaspunane     ; märgitud on, et inglise keeles on veinipäravärvus sünonüüm kastanpruunile (Maroon). Kunstitarvete tootja Cansoni Mi-Teintes' seeria pastellpaberi toon nr 503 on lie de vin, see on tuhm punakaslilla      . Alexandre Dumas' romaani "Kolm musketäri" alguses on taevasinise-veinipäravärvilise vahepealset tooni Meungi saabuva d'Artagnani villane vammus. Granaatpunane Amarandipunane Peedipunane Purpurpunane Lie de vin. - pourpre.com Wine Lees. Color of the month #November. - Blue Lemon Paris Carmin. - pourpre.com Couleurs #L. - code-couleur.com https://archive.org/details/coloruniversalla00kell/page/154/mode/2up?q=lees https://archive.org/details/coloruniversalla00kell/page/102/mode/2up?q=lees Nuancier Mi-Teintes https://classes.bnf.fr/essentiels/grand/ess_2461.htm
Kennedy needus

Kennedy needus on rida surmajuhtumeid, õnnetusi, mõrvu ja ebaõnne, mis on seotud Ameerika Kennedy perekonna liikmetega. Väidetav needus on tabanud eelkõige ärimees Joseph P. Kennedy Sr.'i järeltulijaid, kuid see on puudutanud ka peretuttavaid ja teisi sugulasi. "Needuse" levinumad ilmingud on olnud poliitilised mõrvad ja lennuõnnetused. Skeptikute arvates pole ebatõenäoline, et suur perekond kogeb mitme põlvkonna jooksul sarnaseid sündmusi. 12. august 1944 – Joseph P. Kennedy Jr. hukkus, kui tema juhitud sõjalennuk Inglismaal plahvatas. 13. mai 1948 – Kathleen "Kick" Kennedy (ametlikult tuntud kui Kathleen Cavendish, Hartingtoni Marchioness) hukkus Prantsusmaal lennuõnnetuses. Õnnetuses hukkus ka tema kaaslane Lord Fitzwilliam. 22. november 1963 – USA president John F. Kennedy mõrvati, kui ta sõitis autokolonnis Dallases läbi Dealey Plaza. 5. juuni 1968 – USA senaator ja demokraatide presidendikandidaat Robert F. Kennedy't tulistati Los Angelese Ambassadori hotellis. Robert suri järgmisel hommikul. 25. aprill 1984 – Robert F. Kennedy poeg, David A. Kennedy, suri Florida osariigis, Palm Beachi hotellitoas. Surma põhjustas narkootikumide üledoos. 31. detsember 1997 – Robert F. Kennedy poeg, Michael LeMoyne Kennedy, suri suusaõnnetuse tagajärjel, Colorado osariigis Aspenis. 16. juuli 1999 – John F. Kennedy Jr. hukkus koos oma naise Carolyn Bessette'iga, kui tema juhitud lennuk Massachusettsi osariigis alla kukkus. 16. september 2011 – Ted Kennedy tütar, Kara Kennedy, suri infarkti tagajärjel Washingtoni osariigi terviseklubis treenides. 16. mai 2012 – Mary Richardson Kennedy, kes oli Robert F. Kennedy Jr.'i abikaasa, tegi enesetapu. 2. aprill 2020 – Maeve Kennedy McKean, Robert F. Kennedy lapselaps, jäi kadunuks koos oma kaheksa aastase poja Gideoniga, lühikese kanuumatka ajal Chesapeake'i lahes. Nende surnukehad leiti samal nädalal lahest. Lahkamisel selgus, et nad surid uppumise tagajärjel. 19. juuni 1964 – USA senaator Ted Kennedy elas üle lennuõnnetuse, milles hukkus üks tema abilistest ja piloot. Kennedy veetis viis kuud haiglas, taastudes paljudest õnnetuse tagajärjel tekkinud vigastustest. 18. juuli 1969 – Ted Kennedy sõitis oma autoga kogemata Massachusettsi osariigis, Chappaquiddicki saarel sillalt alla. Õnnetuse tagajärjel hukkus 28 aastane kaasreisija Mary Jo Kopechne. Ted teatas õnnetusest politseile alles järgmisel hommikul ja tunnistas end süüdi õnnetuskohalt lahkumises. 13. august 1973 – Joseph P. Kennedy II juhitud sõiduk tegi avarii, mille tagajärjel jäi autos olnud kaasreisija Pam Kelley halvatuks. Teine kaasreisija David A. Kennedy sai õnnetuses vigastada.
Oh Eun-sun

Oh Eun-sun (korea keeles 오은선; sündinud 5. märtsil 1966 Namwonis Põhja-Jeolla provintsis) on Lõuna-Korea alpinist. Meedia teatel sai Oh Eun-sun väidetavalt esimeseks naismägironijaks, kes oli tõusnud kõigi (14) üle 8000 meetri kõrguste mägede tippu (neljanda korealasena). Tal kulus selleks 13 aastat (1997–2010). Tema 14. tipp oli Annapurna (8091 m) (tipus 27. aprillil 2010 koos telemeeskonnaga, kes tegi satelliidi vahendusel otseülekande Koreasse). Tagantjärele sai Oh Eun-suni probleemseks tipputõusuks 2009. aastal ronitud Kanchenjunga (8586 m). Ta enda väite, et ta oli siiski päristippu jõudnud, on teised mägironijad kahtluse alla seadnud alates sellest ajast, kui ta selle esitas, kuna Oh Eun-sunil puuduvad foto- või muud tõendused selle kohta, et ta tegelikult mäe kõrgeima punkti saavutas. Augustis 2010 vaidlustas Oh Eun-suni väite ka Korea Alpiföderatsioon. 2022. aasta juulis sai teatavaks, et Eberhard Jurgalski hallatava veebisaidi 8000ers väitel polnud Oh Eun-sun kolme kaheksatuhandelise peatippu tegelikult jõudnudki (Kanchenjunga, Dhaulagiri ja Manaslu). Oh Eun-suni tipputõusu lõpp-punkt oli viimase kahe puhul eeltipp. Seetõttu loeb Jurgalski meeskond, et Oh Eun-sun on tõusnud vaid 11 kaheksatuhandelise tippu. South Korean Becomes First Woman to Climb World’s 14 8,000-Meter Peaks, Rival Questions Feat. nationalgeographic.com, 28. aprill 2010 Oh Eun-Sun summits Annapurna – becomes the first woman 14x8000er summiteer!. himalman.wordpress.com, 27. aprill 2010 Oh Eun-sun’s Climb Claims Under Doubt. climbing.co.za, 30. august 2010 14 8K Transition Table. 8000ers.com  Oh Eun-sun – pildid, videod ja helifailid Wikimedia Commonsis
Týni Jumalaema kirik

Týni Jumalaema kirik ehk Jumalaema kirik enne Týni (tšehhi keeles Kostel Matky Boží před Týnem ja Týnský chrám, lühendatult ka Týn) on 14. sajandi teisel poolel ehitatud gooti kirik on Praha vanalinnas Tšehhis. Kiriku 80 meetri kõrguste tornide siluett on selgelt äratuntav, kuna kahe torni teravatipulisi telkkiivreid täiendavad kaheksa väikest telkkiivritega konsooltornikest, mis on paigutatud kahe korrusena, kummaski neli tornikest. Kirikut peetakse Praha üheks kaunimaks gooti ehitiseks. Hoone suurus ja kaunistatus viitavad selle tähtsusele teiste kihelkonnakirikute hulgas. Kirik ehitati samal platsil asunud vanema ehitise kohale ja see määras ära kiriku asukoha väljaku suhtes: kiriku ees asusid väljakuäärsed majad ja uue kiriku fassaad jäi niisamuti nende taha. Ehitise juurde pääseb mööda sammaskäiku kiriku ees asuvas majas. Peaportaal on paigutatud kiriku küljele ja avaneb Tyni tänavale. Portaali tümpanoni kaunistab väljapaistva teostusega reljeef, mille tase on võrreldav Prantsusmaa või Burgundia õukonnaringkondades loodud kunstiga. 15. sajandil sai kirikust hussiitide pühakoda ja jäi selleks 1621. aastani. Umbes sel perioodil kaunistati fassaad hussiitide sümboli kuldse karikaga. 2017. aastal karikas taastati oikumeenilise lepitusžestina. Pärast 17. sajandil toimunud tulekahju sai kirik uue sisustuse barokkstiilis. Gooti perioodi sisustusest on säilinud 15. sajandi algul Matěj Rejseki loodud hilisgooti vormides baldahhiin. Hilisrenessansist pärineb Kristuse ristimise kujutisega altarisein kunstnikult initsiaalidega I.P. Barokiperioodist pärineb peaaltar Karel Škréta altarimaaliga 17. sajandi keskpaigast. Portaal põhjapoolses külgseinas Siseruum, vaade itta Peaaltar Renessanssaltar kristuse ristimisega Kantsel Baldahhiin Orel Church of Our Lady before Týn. - Avantgarde Prague DMC
Luo Jing

Luo Jing (sündinud 1975 Hengyangis Hunani provintsis) on hiina naisalpinist. Meedia teatel üritas 4. oktoobril 2018 Luo Jing ronida Xixabangma (8027 m) tippu, kuid tipputõus nurjus. Õnnestumise korral oleks ta saanud neljandaks naismägironijaks maailmas (ja esimeseks hiinlannaks), kes oleks tõusnud kõigi (14) üle 8000 meetri kõrguste mägede tippu. Oma esimese kaheksatuhandelise tipus käis ta 2011. aastal. Tagantjärele (2022. aasta juulis) selgus, et Eberhard Jurgalski hallatava veebisaidi 8000ers väitel polnud Luo Jing kahe kaheksatuhandelise peatippu tegelikult jõudnudki (Dhaulagiri, Manaslu). Luo Jing peatus Dhaulagiri ja Manaslu eeltippudes. Seetõttu loeb Jurgalski meeskond, et Luo Jing on tõusnud vaid 11 kaheksatuhandelise tippu. Angela Benavides. "Luo Jing Becomes First Chinese Woman to Climb all 14×8000’ers". explorersweb.com, 4. oktoober 2018 14 8K Transition Table. 8000ers.com
Kim Chang-ho

Kim Chang-ho (korea keeles 김창호; 15. september 1969 Yecheoni maakond, Põhja-Gyeongsangi provints – 11. oktoober 2018 Gurja Himal, Gańḍakī provints, Nepal) oli Lõuna-Korea alpinist. Ta oli tõusnud kõigi (14) üle 8000 meetri kõrguste mägede tippu (14. mägironijana maailmas ja esimese korealasena lisahapnikku kasutamata). Tal kulus selleks kaheksa aastat (2005–2013). Tema 14. tipp oli Džomolungma (8848 m) (tipus 20. mail 2013). Tagantjärele (2022. aasta juulis) selgus, et Eberhard Jurgalski hallatava veebisaidi 8000ers väitel oli Kim Chang-ho kolme kaheksatuhandelise mäe tippu tõusmisel jõudnud vaid eeltippu (Dhaulagiri (eeltipu tähistus WRFS), Manaslu (C2) ja Annapurna (C0)). Kuid need asjaolud ei saanud takistuseks Jurgalski meeskonnal kanda Kim Chang-ho nimi ajaloolise, nn "pärandi nimistu" koosseisu. Oktoobris 2018 ronis Kim oma tiimiga Himaalajas Gurja Himali (7193 m) lõunaküje kaudu tippu. Kimi tiimi surnukehad leiti 3500 meetri kõrgusel asunud Gurja Himali baaslaagrist allpool asuvast orupõhjast. About: Kim Chang-ho (climber). dbpedia.org 14 8K Legacy Table. 8000ers.com Mark Horrell. "The strange life and death of Kim Chang-ho". markhorrell.com, 24. oktoober 2018 14 8K Transition Table. 8000ers.com Body recovery efforts continue for Korean climbers killed on Himalayan mountain. koreaherald.com, 14. oktoober 2018  Kim Chang-ho – pildid, videod ja helifailid Wikimedia Commonsis Mark Horrell. "The strange life and death of Kim Chang-ho". markhorrell.com, 24. oktoober 2018
Bréxent-Énocq

Bréxent-Énocq on vald Põhja-Prantsusmaal Pas-de-Calais' departemangus. Bréxent-Énocq asub u. 8 km Montreuil-sur-Merist kirdes tee D146 ääres. Kirik Répertoire géographique des communes, vaadatud 26.10.2015. Populations légales 2021
Desna rajoon

Desna rajoon (ukraina keeles Деснянський район) on haldusüksus (rajoon) Ukraina pealinnas Kiievis. Desna rajoon asub linna kirdeosas Dnestri vasakul kaldal. Rajoon moodustati 30. detsembril 1987 ja kandis esialgu nime Vatutini rajoon. Praeguse nime sai Desna rajoon 2001. aasta oktoobris. Історична Довідка Деснянська районна в місті Києві державна адміністрація. Vaadatud 1. septembril 2024
Dnipro rajoon (Kiiev)

Dnipro rajoon (ukraina keeles Дніпровський район) on haldusüksus (rajoon) Ukraina pealinnas Kiievis. Dnipro rajoon asub Dnepri vasakul kaldal. Dnipro rajoon moodustati 23. mail 1969. 30. detsembril 1987 ühendati osa Dnipro rajoonist vastloodud Vatutini rajooniga (tänapäeval Desna rajoon). Дніпровський район: історична довідка Дніпровська районна в місті Києві державна адміністрація. Vaadatud 2. septembril 2024
Hõbevalge (värvus)

Hõbevalge on üks valge taolistest värvitoonidest, mida iseloomustab metalliläige ning värvinimetus tähistab poleeritud hõbeda taoliselt helkivat pinda. Samas tähenduses kasutatakse ka värvinimetust hõbedane. Et hõbevalge nagu hõbehalligi puhul on vihjatud hõbedahelgile, võivad nende tähendused osaliselt kattuda. Hõbevalged võivad olla hallinenud juuksed, kalasoomused või metallesemed. Hõbedakang Kalasoomused Hõbevalged juuksed Aed-kuukressi kõdrad Õunapuu-võrgendikoi röövikud ja hõbevalged kookonid E. F. Glockeri mineraloogiaõpikus "Grundriss der Mineralogie ..." kuulub hõbevalge (Silberweiss) metallikvärvide gruppi. Seda kirjeldatakse kui veidi kollakasvalget metalliläiget ning hõbevalgete mineraalide näited on ehe hõbe ja arsenopüriit. Glocker eristab soojatoonilist hõbevalget sarnasest, kuid sinakast tsingivalgest (Zinnweiss), mille näited on elavhõbe, koobaltimaak (Speisskobalt) ja antimoniit (Spiessglas). Sisekujunduseks toodetavate värvide hulgas on sageli valikus nimetus Silver White, mis aga ei pruugi tingimata olla metallikvärv. See on reeglina väga hele neutraalne toon, mis võib olla nii sooja kui ka jaheda tooniga. Pantone värvitoon 14-5002 Silver on soojatooniline hall ilma metalliläiketa, kuid ofsettrüki spot-värvid Pantone Silver 887 C ja Pantone Silver 10077 C on metallihelgiga. Veebivärv Silver white, Silvery White või Silver on väga hele hall mitmes variandis, ekraan muidugi välistab metalliläike olemasolu. Hõbe (heraldika) https://www.color-name.com/silver-white.color https://htmlcolorcodes.com/colors/silver/ https://arhiiv.eki.ee/dict/ekss/index.cgi?Q=h%C3%B5bevalge&F=M Grundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 130 KT 32.004 Silver white - kt.Color Silver White. - Edward Bulmer Natural Paint Silver White Paint. - Laura Ashley Silver White. - buypaintsonline.co.uk https://icolorpalette.com/color/pantone-14-5002-tcx M. Betz. PANTONE Premium Metallics or PANTONE Matching System Metallics? - proof.de, March 28, 2014 https://www.color-name.com/silvery-white.color https://www.color-name.com/silver.color